钦定古今图书集成/明伦汇编/氏族典/第125卷 > 陈谟
## 钦定古今图书集成/明伦汇编/氏族典/第125卷 > 陈谟

按《名山藏本士记》，“谟字一德，泰和人。洪武初，征至京
师，赐坐议礼。宋濂、王袆交荐为国子师，引疾辞归。家
居教授，屡应聘为江广考试官，所拔士往往知名。谟
为学涉流探源，辨析归当。虽不愿仕，而于当世之务
一一筹度。谓学必敦本，莫加于伦，莫先于变化气质。
一时经生学士靡然从之，称海桑先生。”